**Profesionālās vidējās izglītības audzēkņu Valsts konkursa uzdevumi**

**2023./24. mācību gads**

**Norise: 2024. gada 27., 28. marts, MIKC “Rīgas Dizaina un mākslas vidusskola”**

**Konkursa I kārtas uzdevums**

**PIECAS PROFESIJAI RAKSTURĪGAS LIETAS UN DĀVANA MANAS PROFESIJAS KOLĒĢIM**

Tehnika: zīmējums ar roku (grafiski rīki) vai digitāli; nepieciešamības gadījumā var iesaistīt fotogrāfiju u.c. (pēc izvēles)

1. Izdomā un uzzīmē piecas lietas, kas raksturīgas tavai izvēlētajai profesijai (skices)!
2. Izvēlies no izvēlētajām vienu lietu un izdomā tai iepakojumu (dāvanai) savam draugam (kolēģim profesijā)! Iztēlojies saņēmēju.
3. Vizualizē šo vienu lietu un dāvanas iepakojumu! Izveido abpusēji skatāmu apsveikuma kartiņu ar sveicienu kolēģim!

Tehnika: digitāli

1. Izveido planšeti, izmantojot iepriekš izveidotos zīmējumus, skices, citus materiālus!

Izkārtojums uz planšetes (A2):

* Projekta nosaukums;
* Piecas lietas (skices);
* Vienas izvēlētās lietas vizualizācija bez iesaiņojuma un ar iesaiņojumu;
* Kartiņa (pastkarte, divpusēja 10 x 15 cm), kas ietver vizuālu informāciju (izmantojot esošās vizualizācijas, skices) un tekstu - veltījumu savas profesijas kolēģim;
* Apraksts, komentējot 5 izvēlēto profesijai raksturīgo lietu izvēli, vienas dāvanas izvēli un iesaiņojuma konceptu (apjoms 3-5 teikumi).

Vērtēšanas kritēriji:

1. Skicēšanas un vizualizācijas prasmes;
2. Ideja iesaiņojumam,
3. Apsveikuma kartiņas dizains,
4. Teksta un koncepcijas veidošanas prasmes,
5. Planšetes izveide (planšetes laukuma kopējā kompozīcija, režģis, burtveidolu hierarhija (virsraksts, apakšvirsraksts, teksta laukums).

**Konkursa II kārtas uzdevums**

**PRODUKTS UN IEPAKOJUMS**

Tehnika: zīmējums ar roku (grafiski rīki).

1. Uzzīmē produkta zīmējumu, izceļot materialitāti (A4 formāts)!
2. Radi skices produkta iepakojumam!
3. Uzzīmē produkta iepakojumu - konstruktīvu uzbūves zīmējumu, paredzot reklāmas laukumu uz iepakojuma. Iepakojuma mērķis – transportēšana, aizsardzība un reklāma (A4 formāts);
4. Grafikas dizaina risinājums - preču zīme, grafikas dizains uz iepakojuma (skice).

Vērtēšanas kritēriji:

1. Zīmējumā izmanto mākslinieciskos izteiksmes līdzekļus, demonstrējot prasmes attēlot materialitāti, apjomu, tonālas attiecības.
2. Konstruktīva uzbūves zīmējuma izpildījuma kvalitāte - kompozīcija lapā, priekšmetu proporcijas, perspektīvas zināšanas, uzbūve un konstruktīvs tehniskais izpildījums.
3. Grafikas dizaina risinājums uz iepakojuma un skiču kvalitāte.